Държавен вестник, бр. 82, 2009 г., стр. 45

БРОЙ  82	
Д Ъ Р Ж А В Е Н  В Е С Т Н И К 	
СТР.  45  
поне същото ниво на защита, което произтича 
от Конвенцията на Съвета на Европа N. 108 
за защита на лицата по отношение на авто­
матичната обработка на лични данни, приета 
в Страсбург на 28 януари 1981 г.
(5) При искане, свързано с упражняването 
на тези права, компетентният орган, който 
разполага с личните данни, представя на пре­
доставящия компетентен орган възможността 
за становище, преди да вземе решение по 
отношение на искането.
(6) Органът, който получава лични данни, 
е длъжен да ги защити ефективно от случайно 
или неправомерно унищожаване/заличаване, 
случайно загубване, случайно или неразрешено 
разкриване. 
(7) Страните гарантират, че в случай на 
нарушаване на правото на защита на личните 
данни, в съответствие със своето национално 
законодателство, засегнатото лице може да 
обжалва пред независим съд или пред всеки 
друг независим орган с оглед евентуално по­
лучаване на компенсация. 
Член 8
Защита на класифицираната информация
Страните обменят класифицирана инфор­
мация след сключване на отделно споразу­
мение за взаимен обмен и защита на класи­
фицираната информация между съответните 
държави.
Член 9 
Смесена комисия
(1) Страните създават Смесена комисия, 
отговаряща за прилагането на този протокол. 
Тази комисия проучва главно необходимостта 
от подписване на допълнителни протоколи с 
цел осъществяване на по-ефективно и кон­
структивно сътрудничество.
(2) Смесената комисия се състои от пред­
ставители на компетентните органи на стра­
ните и се среща веднъж годишно в страната 
домакин преди срещата на министрите на 
вътрешните работи на страните.
(3) Министрите на вътрешните работи се 
срещат веднъж годишно. На тези срещи, ко­
ито се организират на ротационен принцип, 
се прави преглед на общия напредък в съ­
трудничеството и се набелязват проблемите, 
възникнали в хода на изпълнението на този 
протокол. Министрите предприемат специ­
фични стъпки за подобряване и засилване на 
сътрудничеството.
Член 10 
Работни езици
За осъществяване на сътрудничеството 
в рамките на този протокол компетентните 
органи на страните използват английски език 
в писмена форма. Родният или други езици 
може да се използват в устна форма в случай, 
че страните взаимно са се договорили за това.
Член 11 
Разноски
Всяка страна поема независимо разнос­
ките, възникнали в хода на изпълнението на 
протокола, освен когато е решено друго във 
всеки отделен случай.
Член 12 
Изпълнение на настоящия протокол
(1) Изпълнението на този протокол е 
предмет на националното законодателство 
на всяка страна.
(2) Предоставянето на трети страни на 
информация и материали, получени в рам­
ките на сътрудничеството по реда на този 
протокол, се допуска само след получаване на 
писменото съгласие на изпращащата страна.
(3) Спорните въпроси, които може да 
възникнат във връзка с тълкуването или 
изпълнението на разпоредбите на протоко­
ла, се решават от компетентните органи на 
заинтересованите страни според съответните 
правила на международното право. В случай 
че не е постигнато съгласие, спорните въпроси 
се решават по дипломатически път.
(4) Всяка страна може да предложи изме­
нения на този протокол, които се разглеждат 
от Смесената комисия и се представят на ми­
нистрите на вътрешните работи за одобрение.
Член 13 
Заключителни разпоредби
(1) Този протокол се сключва за неопре­
делен период от време и влиза в сила на 
тридесетия ден след датата на получаване 
на втория документ за ратификация или 
утвърждаване.
(2) Страните се уведомяват взаимно по 
дипломатически път за изпълнението на 
процедурите по одобрение и влизане в сила 
на този протокол.
(3) Този протокол може да бъде денонсиран 
и действието му за страната, която го денон­
сира, се прекратява 6 месеца след получаване 
на писмено уведомление по дипломатически 
канали от всяка от страните.
Изготвен в три оригинални екземпляра на 
английски език.
Подписан в Белград на 29 септември 2008 г.
От името на правителството 
на Република България:
Михаил Миков,
министър на вътрешните работи
От името на правителството на Румъния: 
Кристиян Давид,
министър на вътрешните работи
и административната реформа
От името на правителството
на Република Сърбия:
Ивица Дачич,
министър на вътрешните работи
11410